ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
கோவிட்-19 தொற்றுக்கு எதிரான போராட்டத்தில் சேவை புரிவதில் அயராது பணியாற்றும் பொதுத்துறை, தனியார் விமான நிறுவனங்கள் சம்பந்தப்பட்ட முகமைகள்
உரிய பாதுகாப்பு நடவடிக்கைகளுடன் மருத்துவ சரக்கு விமானப் போக்குவரத்து
கோவிட்-19 முழு ஊரடங்கு காலத்தில், ஐசிஎம்ஆர், எச்எல்எல் மற்றும் இதர நிறுவனங்களின் சரக்குகள் உள்பட அத்தியாவசிய மருத்துவப் பொருட்கள் நாடு முழுவதும் விநியோகிக்கப்பட்டு வருகின்றன. ஏர் இந்தியா, இந்திய விமானப்படை, பவன் ஹன்ஸ், இண்டிகோ, புளூ டார்ட் போன்ற உள்நாட்டு பொதுத்துறை மற்றும் தனியார் விமானங்கள், மருந்துகள், ஐசிஎம்ஆர் சரக்குகள், எச்எல்எல் சரக்குகள் மற்றும் இதரப் பொருட்களை, ஶ்ரீநகர், கொல்கத்தா, சென்னை, பெங்களூரு, புவனேஸ்வர் மற்றும் நாட்டின் இதர பகுதிகளுக்கு ஏப்ரல் 8-ம்தேதி எடுத்துச் சென்றன. சுகாதார அமைச்சகம், ஜவுளி அமைச்சகம், அஞ்சல் துறை ஆகியவற்றின் சரக்குகளை எடுத்துச் செல்வதில் சிவில் விமானப் போக்குவரத்து அமைச்சகம் ஒருங்கிணைந்து செயல்பட்டு வருகிறது. இதன் மூலம் நாட்டின் அனைத்துப் பகுதிகளுக்கும் அத்தியாவசிய மருத்துவப் பொருட்கள் கிடைக்கச் செய்ய வேண்டும் என்ற நோக்கம் நிறைவேற்றப்படுகிறது. மேலும், பொருட்களைச் சேகரிப்பது, விமானங்களில் ஏற்றுவது, சேரும் இடங்களில் அவற்றைக் கொண்டு சேர்த்து விநியோகிப்பது வரை எல்லா நிலைகளிலும் போதிய பாதுகாப்பு நெறிமுறைகள் பின்பற்றப்படுகின்றன.
கோவிட்-19 பொது முடக்க காலத்தில் , லைப்லைன் உடான் விமானங்கள் மூலம், மொத்தம் சுமார் 248 டன் சரக்குகள் கொண்டு செல்லப்பட்டுள்ளன. லைப்லைன் உடான் திட்டத்தின் கீழ் இயக்கப்படும் 167 விமானங்கள் இதுவரை 1,50,006 கி.மீ தூரத்திற்கு பயணித்துள்ளன.
(
வடகிழக்குப் பகுதி வளர்ச்சி அமைச்சகம்
வடகிழக்கு பிராந்திய மேம்பாடு, சுற்றுலா மற்றும் கலாச்சாரத் துறைக்கான மத்திய அமைச்சர் திரு ஜி. கிஷன் ரெட்டி, 10, 11 ஏப்ரல் 2023 தேதிகளில் திரிபுராவுக்கு வருகை தருகிறார்
வடகிழக்கு பிராந்திய மேம்பாடு, சுற்றுலா மற்றும் கலாச்சாரத் துறைக்கான மத்திய அமைச்சர் திரு ஜி. கிஷன் ரெட்டி 10, 11 ஏப்ரல் 2023 தேதிகளில் திரிபுராவிற்கு வருகை தருகிறார். முதலமைச்சர் திரு மாணிக் ஷா, வடகிழக்கு பிராந்திய மேம்பாட்டு அமைச்சகம், வடகிழக்குக்கான கவுன்சில்  மற்றும் மாநில அதிகாரிகளுடன் இணைந்து வளர்ச்சி குறித்தான ஆய்வுகளை மேற்கொள்கிறார்.
திரு ரெட்டி, அகர்தலா அகௌரா ரயில் திட்டத்தைப் பற்றிய ஆய்வுகளையும் மேற்கொள்வார். அமைச்சர் தலைமையில் வடகிழக்கு பாதுகாப்பு, கல்வி மற்றும் உலகளாவிய வேலைவாய்ப்பு மாநாட்டையும் அமைச்சர் தலைமையேற்று தொடங்கி வைப்பார். "இந்தோ-பசிபிக் கூட்டாண்மையில் வடகிழக்கு இந்தியா, வங்காளதேசம் மற்றும் வங்காள விரிகுடா - முன்னெடுப்புகள்" என்று ஆசிய சங்கமம் ஏற்பாடு செய்துள்ள நிகழ்ச்சியில் பங்கேற்று உரையாற்றுவார்.
பெட்ரோலியம் மற்றம் இயற்கை எரிவாயு அமைச்சகம்
இந்தியன் ஆயில், பாரத் பெட்ரோலியம் மற்றும் இந்துஸ்தான் பெட்ரோலியம் ஆகியவை இணைந்து மாதிரி சில்லறை விற்பனை மையத் திட்டத்தை தொடங்கியுள்ளன
இந்தியன் ஆயில், பாரத் பெட்ரோலியம் மற்றும் இந்துஸ்தான் பெட்ரோலியம் ஆகிய நிறுவனங்கள் இணைந்து மாதிரி சில்லறை விற்பனை மையத் திட்டத்தை தொடங்கியுள்ளதோடு, தர்பன்@பெட்ரோல்பம்ப் எனும் டிஜிட்டல் நுகர்வோர் பின்னூட்டத் திட்டத்தையும் அறிவித்துள்ளன.
மூன்று பொதுத்துறை நிறுவனங்களும் இணைந்து ஒரு நாளைக்கு 6 கோடிக்கும் அதிகமான நுகர்வோருக்கு சேவையாற்றி கொண்டிருக்கும் தங்களது கட்டமைப்பின் சேவை தரங்கள் மற்றும் வசதிகளை மேம்படுத்த உறுதி ஏற்றுள்ளன.
மத்திய பெட்ரோலியம் & இயற்கை எரிவாயு, வீட்டு வசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி இந்த முன் முயற்சியைத் தொடங்கி வைத்தார். மத்திய பெட்ரோலியம் & இயற்கை எரிவாயு, தொழிலாளர்கள் மற்றும் வேலைவாய்ப்புத் துறை இணையமைச்சர் திரு ராமேஸ்வர் தெலி முன்னிலை வகித்தார். இந்திய அரசின் பெட்ரோலியம் மற்றும் இயற்கை எரிவாயு அமைச்சகத்தின் செயலாளர் திரு தருண் கபூர் உள்ளிட்டோர் நிகழ்ச்சியில் கலந்து கொண்டனர்.
வேகமாக மாறிவரும் நுகர்வோர் மனநிலை மற்றும் சில்லறை விற்பனை மையங்களில் மேம்பட்ட வாடிக்கையாளர் சேவை ஆகியவற்றை மனதில் கொண்டு உயர்தர வாடிக்கையாளர் சேவையை இந்த முன்முயற்சி மூலம் வழங்க எண்ணெய் சந்தைப்படுத்துதல் நிறுவனங்கள் திட்டமிட்டுள்ளன.
நாடு முழுவதும் உள்ள 70,000-க்கும் அதிகமான சில்லறை விற்பனை மையங்கள் 5 கட்ட மதிப்பீட்டு முறையின் வாயிலாக இத்திட்டத்தின் மூலம் மதிப்பிடப்படும். சேவையின் தரம், வாடிக்கையாளர்களுக்கு வழங்கப்படும் வசதிகள், டிஜிட்டல் முறையில் விற்பனை ஆகியவை கருத்தில் கொள்ளப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775624
பிரதமர் அலுவலகம்
அம்பேத்கர் ஜெயந்தி தினத்தன்று பிரதமர் சத்திஷ்கர் பயணம், ஆயுஷ்மான் பாரத் திட்டத்தைத் தொடங்கிவைக்கும் வகையில் சுகாதார மற்றும் ஆரோக்கிய மையத்தைத் தொடங்கிவைக்கிறார்
அம்பேத்கர் பிறந்த தினமான நாளை  பிரதமர் திரு. நரேந்திர மோடி சத்திஷ்கர் மாநிலத்தில் உள்ள மாற்றத்தை விரும்பும் மாவட்டமான பீஜப்பூருக்குச் செல்கிறார்.
மத்திய அரசின் மாபெரும் மருத்துவ உறுதியளிப்புத் திட்டமான ஆயுஷ்மான் பாரத் திட்டத்தைத் தொடங்கும்வகையில் சுகாதார மற்றும் ஆரோக்கிய மையம் ஒன்றைப் பிரதமர் திறந்துவைக்கிறார்.
பீஜப்பூர் மாவட்டத்தில் உள்ள ஜாங்லா மேம்பாட்டு மையத்திற்கு அவர் சென்று பார்க்கிறார். அங்கு ஒரு மணி நேரம் இருந்து பல்வேறு நபர்களைச் சந்தித்துக் கலந்துரையாடுகிறார். பல்வேறு மேம்பாட்டுத் திட்டங்கள் குறித்துப் பிரதமருக்கு விளக்கம் அளிக்கப்படும்.
சுகாதார மற்றும் ஆரோக்கிய மையத் திறப்பு நிகழ்ச்சியில் பிரதமர் ‘ஆஷா’ பணியாளர்களுடன் கலந்துரையாடுகிறார். பின்னர் மாதிரி அங்கன்வாடி மையத்திற்குச் செல்லும் அவர் அங்கன்வாடி பணியாளர்களுடனும், போஷான் அபியான் திட்டக் குழந்தைப் பயனாளிகளுடனும் உரையாடுகிறார். அடுத்து ஹாட் பஜார் மருத்துவ மையத்தைப் பார்வையிடும் பிரதமர் சுகாதாரப் பணியாளர்களுடன் கலந்துரையாடுகிறார். ஜாங்லா என்ற இடத்தில் வங்கிக் கிளை ஒன்றைத் திறந்துவைக்கும் பிரதமர், முத்ரா திட்டத்தின் கீழ் தேர்ந்தெடுக்கப்பட்ட பயனாளிகளுக்குக் கடன்அனுமதி கடிதங்களை வழங்குகிறார். கிராமப்புற பி.பி.ஓ. பணியாளர்களுடனும் அவர் கலந்துரையாடுகிறார்.
பிரதமர் பொதுக்கூட்ட நிகழ்ச்சி நடைபெறும் இடத்திற்கு வருகைதந்து பழங்குடியினர் அதிகாரம் பெறுவதை நோக்கமாகக் கொண்ட வன தான் திட்டத்தைத் தொடங்கிவைக்கிறார். இந்தத் திட்டம் சிறு வனஉற்பத்திப் பொருட்களை குறைந்தபட்ச ஆதரவு விலைத் திட்டதின் மூலம் சந்தைப்படுத்தும் அமைப்பை உருவாக்க வகை செய்கிறது. இந்த உற்பத்திப்பொருட்களுக்கு மதிப்புக்கூட்டு நடவடிக்கைகளை மேம்படுத்தவும் இது உதவும்.
பானுபிரதாப்பூர்-குடும் ரயில்பாதையைப் பிரதமர் காணொளிக்காட்சி மூலம் நாட்டிற்கு அர்பணித்துவைக்கிறார். டாலி ராஜ்ஹாரா மற்றும் பானுபிரதாப்பூர் இடையே புதிய ரயிலை அவர் கொடி அசைத்து இயக்கிவைக்கிறார். பீஜப்பூர் மருத்துவமனையில் டயாலிசிஸ் மையத்தையும் அவர் தொடங்கிவைக்கிறார்.
இடதுசாரித் தீவிரவாதம் பாதித்த பகுதிகளில் பிரதமரின் கிராம சாடக் திட்டத்தின்படி 1988 கி.மீ. நீளத்திற்குச் சாலை அமைக்கும் பணிக்குப் பிரதமர் அடிக்கல் நாட்டுகிறார். இடதுசாரி தீவிரவாதம் பாதித்த பகுதிகளில் இதர சாலை இணைப்புத் திட்டங்களுக்கும், பீஜப்பூர் குடிநீர் வழங்கும் திட்டத்திற்கும், இரண்டு பாலங்களுக்கும் அவர் அடிக்கல் நாட்டுகிறார். இந்த நிகழ்ச்சிகளில் கூடும் மக்களிடையே பிரதமர் உரையாற்றுவார்.
பெண்கள் மற்றும் குழந்தை நலன் அமைச்சகம்
தேசிய பெண் குழந்தைகள் தினம் கொண்டாப்பட்டது
தேசிய பெண் குழந்தைகள் தினம் இன்று கொண்டாடப்பட்டது. பெண்கள் மற்றும் குழந்தைகள் மேம்பாட்டு அமைச்சகத்தின் முயற்சியால், ஒவ்வொரு ஆண்டும் ஜனவரி 24ம் தேதி இந்த தினம் கொண்டாடப்படுகிறது. நாட்டில் உள்ள பெண்களுக்கு அனைத்து உதவிகள் மற்றும் வாய்ப்புகள் வழங்குவதே இந்த கொண்டாட்டத்தின் நோக்கம். இது பெண்களின் உரிமை, கல்வி, ஆரோக்கியம், ஊட்டச்சத்து ஆகியவை குறித்த விழிப்புணர்வையும் ஏற்படுத்துகிறது.
தேசிய பெண் குழந்தைகள் தினத்தை முன்னிட்டு, தேசத்தின் திருமகள்களுக்கு பிரதமர் இன்று வணக்கம் செலுத்தினார். இது குறித்து சுட்டுரையில் அவர் விடுத்துள்ள செய்தியில், ‘‘தேசிய பெண் குழந்தைகள் தினத்தன்று, பல்வேறு துறைகளில் சாதனைகள் படைத்து வரும் நம் நாட்டு திருமகள்களுக்கு வணக்கம் செலுத்துகிறோம்.
பெண் குழந்தைகளுக்கு அதிகாரம், போதியக் கல்வி, நல்ல சுகாதாரம், பாலின பாகுபாடற்ற அக்கறை ஆகியவற்றை வழங்க மத்திய அரசு பல்வேறு நடவடிக்கைகளை மேற்கொண்டு வருகிறது’’ என குறிப்பிட்டுள்ளார்.
மத்திய பெண்கள் மற்றும் குழந்தைகள் மேம்பாட்டு அமைச்சர் திருமதி. ஸ்மிருதி இரானி சுட்டுரையில் விடுத்துள்ள செய்தியில், ‘‘தேசிய பெண் குழந்தைகள் தினத்தில், பெண் குழந்தைகளுக்கு சம அளவிலான உரிமை மற்றும் வாய்ப்புகள் அளிப்பதை உறுதி செய்வதில் எங்களின் உறுதிப்பாட்டை மீண்டும் வலியுறுத்துகிறோம். நமது பெண் குழந்தைகளை எண்ணி பெருமைப்படுவோம். ‘தேஸ்கிபேட்டி’ ஹேஸ்டாக்கை பயன்படுத்தி, பெண் குழந்தைகளின் முக்கியத்துவம் குறித்து விழிப்புணர்வை ஏற்படுத்துவோம்’’.
பெண் குழந்தைகளின் மேம்பாட்டுக்காக தேசிய கல்வி கொள்கை -2020-ல் தனி நிதி அறிமுகம் செய்யப்பட்டுள்ளது. பள்ளி செல்லும் பெண் குழந்தைகளின் பாதுகாப்பில் தேசிய கல்வி கொள்கை கவனம் செலுத்தும் என குறிப்பிட்டுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691891
சிறப்பு சேவைகள் மற்றும் கட்டுரைகள்
சென்னை ஐஐடி-யில் புதுமை கண்டுபிடிப்புகளுக்கான ‘வெங்கட்ராமன் மற்றும் சீதா சீனிவாசன் இருக்கை’ தொடங்கப்பட்டுள்ளது
சென்னை, இந்திய தொழில்நுட்பக் கழகம், புதுமை கண்டுபிடிப்புகளை மேற்கொள்ளவும், புதிய பொருட்களை உருவாக்கவும், ‘வெட்கட்ராமன் மற்றும் சீதா சீனிவாசன் இருக்கை’-யை தொடங்கியுள்ளது.
இந்த இருக்கைக்காக, அமெரிக்காவின் ஸ்டான்ஃபோர்டு பல்கலைக்கழக மேலாண்மைத்துறை கவுரவ பேராசிரியர் வி.‘சீனு’ சீனிவாசன், 1,60,000 அமெரிக்க டாலர் தொகையை வழங்கியுள்ளார். சென்னை ஐஐடி-யின் முன்னாள் மாணவரான இவர், இந்த நிறுவனத்தின் 1966-ஆம் ஆண்டு இயந்திரவியல் பொறியியலில் இளநிலை பட்டம் பெற்றவராவார். அவர் தனது பட்டப்படிப்பில் தங்கப்பதக்கம் பெற்றவர் என்பது குறிப்பிடத்தக்கது.
இவர் இதற்கு முன்பு ஸ்டான்ஃபோர்டு வர்த்தகப் பள்ளியின் முனைவர் படிப்புக்கான இயக்குநர் உள்ளிட்ட பல்வேறு பொறுப்புகளை வகித்துள்ளார்.
புதிய இருக்கை தொடக்க விழாவில் காணொலி வாயிலாக உரையாற்றிய பேராசிரியர் வி.‘சீனு’ சீனிவாசன், சென்னை ஐஐடி தமது வாழ்வில் முக்கியப் பங்கு வகிப்பதாக கூறினார். சென்னை ஐஐடி-யில் தாம் பெற்ற தலைசிறந்த கல்விக்காக மிகுந்த நன்றிக்கடன் பட்டிருப்பதாக குறிப்பிட்டார். அமெரிக்காவின் ஸ்டான்ஃபோர்டு பல்கலைக்கழகத்தில் கடந்த 40 ஆண்டுகளாக பேராசிரியராக பணியாற்றி வருபவர் என்ற அடிப்படையில், இந்தியாவின் முன்னேற்றத்திற்கு உயர் தரம் வாய்ந்த கல்வி மிகவும் அவசியம் என்பதை தாம் உறுதியாக நம்பிக்கைக் கொண்டிருப்பதாக தெரிவித்தார். தாம் வழங்கியுள்ள தொகையின் மூலம் ஏற்படுத்தப்பட்டுள்ள இந்த இருக்கை, சென்னை ஐஐடி ஏற்கனவே வழங்கி வரும் தரமான கல்வியை மேலும் மேம்படுத்தும் என்றும் அவர் நம்பிக்கை தெரிவித்தார்.
நிகழ்ச்சியில் பேசிய ஐஐடி இயக்குநர் பேராசிரியர் வி.காமகோடி, இந்த இருக்கைக்கு ஏற்பாடு செய்து கொடுத்துள்ள பேராசிரியர் வி.‘சீனு’ சீனிவாசன், ஏராளமான மக்களுக்கு உந்துசக்தியாக திகழ்வதாக கூறினார். கடந்த இருபது ஆண்டுகளாக சென்னை ஐஐடி பல்வேறு புதுமை கண்டுபிடிப்புகளை மேற்கொண்டு வருவதை சுட்டிக்காட்டிய அவர், தேசிய நிறுவனங்களுக்கான தரவரிசையில் இடம் பெறும், முயற்சியில் ஈடுபட்டுள்ளதாகவும் தெரிவித்தார்.
பாதுகாப்பு அமைச்சகம்
கார்வார் கடற்படைத் தளத்தில் 600 குடியிருப்புகளை கடற்படைத் தளபதி திறந்து வைத்தார்
ஆகஸ்ட் 21, 23 அன்று கடற்படைத் தளபதி அட்மிரல் ஆர் ஹரி குமார் கார்வார் கடற்படைத் தளத்திற்கு விஜயம் செய்தார். இந்த விஜயத்தின் போது, சி.என்.எஸ் அமடள்ளி மற்றும் அர்கா கடற்படைத் தளத்தில் தலா 600 குடியிருப்புகளைக் கொண்ட இரண்டு குடியிருப்பு கட்டிடங்களை அவர் திறந்து வைத்தார். கடற்படை வீரர்களின் குடும்பத்தினர் மற்றும் பாதுகாப்பு சிவில் அதிகாரிகள் கலந்து கொண்டனர்.
ஐ.ஜி.பி.சி தங்க மதிப்பீட்டிற்கு இணங்க 10 குடியிருப்பு கோபுரங்கள் நவீன வசதிகள், மேம்பட்ட உட்புறங்கள், நிலத்தோற்றம் மற்றும் வெளிப்புற சேவைகளுடன் உருவாக்கப்பட்டுள்ளன. இந்த உள்கட்டமைப்பு மேம்பாடுகள் சீபேர்ட் திட்டத்தின் இரண்டாம் கட்டத்தின் ஒரு பகுதியாகும், இது சுமார் 10,000 சீருடை அணிந்த மற்றும் சிவில் பணியாளர்கள் குடும்பங்களுடன் தங்க இந்தக் குடியிருப்புகள் கடப்பட்டுள்ளன.
தற்போது நடைபெற்று வரும் கட்டுமானம் ஏராளமான நேரடி மற்றும் மறைமுக வேலைவாய்ப்புகளை உருவாக்கியுள்ளது. இந்த திட்டம் இந்திய அரசின் ' தற்சார்பு இந்தியா ' முன்முயற்சியுடன் பொருந்திப் போகிறது. இதில் பயன்படுத்தப்படும் 90% க்கும் அதிகமான பொருட்கள் உள்நாட்டில் தயாரிக்கப்பட்டவை.
உயர்தர பாதுகாப்பு உள்கட்டமைப்பை உருவாக்குவதில் சீபேர்ட் திட்ட முயற்சியை கடற்படைத் தளபதி பாராட்டியதுடன், மீதமுள்ள பணிகளை விரைவாக முடிக்க வலியுறுத்தினார்.
----
ANU/AP/PKV/KPG
(Visitor Counter : 61
பாதுகாப்பு அமைச்சகம்
இந்திய விமானப்படையின் அபாச்சி ஹெலிகாப்டர் பத்திரமாக தரையிறக்கம்
பதன்கோட் விமானதளத்திலிருந்து இன்று புறப்பட்ட, இந்திய விமானப்படையின் அபாச்சி ஹெலிகாப்டர், ஒரு மணி நேரம் பறந்த பிறகு, திடீரென ஏற்பட்ட தொழில் நுட்ப கோளாறு காரணமாக பஞ்சாபில் இந்தோராவுக்கு மேற்கே பத்திரமாக தரை இறக்கப்பட்டது. இதன் கேப்டன் மேற்கொண்ட சமயோசிதமான உடனடி நடவடிக்கை காரணமாக இந்த ஹெலிகாப்டர் பத்திரமாக மீட்கப்பட்டது. இதில் பயணம் செய்த அனைவரும் பத்திரமாக உள்ளனர்.
புவி அறிவியல் அமைச்சகம்
தென்மேற்கு பருவமழை கேரளாவில் 2021 மே 31 வாக்கில் முன்கூட்டியே தொடங்கவுள்ளது
இந்திய வானிலைத் துறையின் தேசிய வானிலை முன்னறிவிப்பு மையத்தின் படி:
♦ மாலத்தீவு-கமோரின் பகுதி, தென்மேற்கு மற்றும் கிழக்கு மத்திய வங்காள விரிகுடா, தென்கிழக்கு வங்காள விரிகுடாவின் பெரும்பாலான பகுதிகள் மற்றும் மேற்கு மத்திய வங்காள விரிகுடாவின் சில பகுதிகளில் இன்று காலை தென்மேற்கு பருவமழை முன்கூட்டியே தொடங்கியது.
♦ தென்மேற்கு பருவமழை கேரளாவில் 2021 மே 31 வாக்கில் முன்கூட்டியே தொடங்க வாய்ப்புகள் பிரகாசமாக உள்ளன.
27 மே :
♦ பீகாரில் சில பகுதிகளில் கன முதல் மிக கனமழை, கிழக்கு உத்தரப் பிரதேசம், ஜார்க்கண்ட், மேற்கு வங்கம் மற்றும் சிக்கிமின் சில பகுதிகளில் கன முதல் மிக கனமழை, வடக்கு சத்தீஸ்கர், அந்தமான் நிக்கோபார் தீவுகள், ஒடிசா, அசாம், மேகாலயா, தமிழ்நாடு, புதுச்சேரி & காரைக்கால் மற்றும் கேரளா & மாகேவில் உள்ள சில பகுதிகளில் கனமழையும் பெய்யக்கூடும்.
28 மே :
♦ தென்மேற்கு மேற்கு மத்திய மற்றும் வடமேற்கு அரபிக் கடல் மற்றும் தென்மேற்கு மேற்கு மத்திய மற்றும் வடமேற்கு வங்காள விரிகுடா, மன்னார் வளைகுடா மற்றும் கமோரின் பகுதி, கடற்கரையோர ஆந்திரப் பிரதேசம், தமிழ்நாடு, கேரளா மற்றும் லட்சத்தீவு கடற்கரையோர பகுதிகளில் பலத்த காற்று  வீசக்கூடும். மீனவர்கள் கடலுக்கு செல்ல வேண்டாம் என்று அறிவுறுத்தப்படுகிறார்கள்.
பிரதமர் அலுவலகம்
ஆர்சிலார் மிட்டல் நிப்பான் ஸ்டீல் இந்தியா நிறுவனத்தின் ஹசீரா ஆலையின் விரிவாக்க நிகழ்ச்சியில் காணொலி செய்தி வாயிலாக பிரதமரின் உரை
வணக்கம்!
உங்கள் அனைவருக்கும் இனிய தீபாவளி மற்றும் புத்தாண்டு நல்வாழ்த்துகள்! இந்த எஃகு ஆலை முதலீட்டை ஈர்ப்பது மட்டுமல்லாமல், எதிர்காலத்திற்கான பல்வேறு புதிய வாய்ப்புகளையும் உருவாக்குகிறது. சுமார் 60,000 கோடி ரூபாய் முதலீடு, குஜராத்திலும் நாட்டின் இதர பகுதிகளில் இளைஞர்களுக்கான வேலை வாய்ப்புகளை பெருக்கும். இந்த ஆலையின் விரிவாக்கத்திற்குப் பிறகு இதன் ஆண்டு உற்பத்தித் திறன் 9 மில்லியன் டன்னிலிருந்து 15 மில்லியன் டன்னாக அதிகரிக்கும்.
நண்பர்களே,
விடுதலையின் அமிர்த காலத்தில் நுழைந்துள்ள நமது நாடு, 2047-ஆம் ஆண்டில் வளர்ந்த இந்தியா என்ற இலக்கை அடைவதை நோக்கி மிகுந்த ஆர்வத்துடன் முன்னேறுகிறது. எஃகுத் துறை வலுவடைந்தால் நாட்டின் உள்கட்டமைப்பு மேம்படும் என்பதால், நாட்டின் இந்த வளர்ச்சிப் பயணத்தில் எஃகுத் துறையின் பங்களிப்பு மிகுந்த முக்கியத்துவம் வாய்ந்ததாக இருக்கப்போகிறது. இன்று உலக நாடுகள் நம்மை மிகுந்த நம்பிக்கையோடு பார்க்கின்றன. உலகின் மிகப்பெரிய உற்பத்தி முனையமாக மாறுவதை நோக்கி இந்தியா வேகமாக முன்னேறுகிறது. இதனால் இந்தத் துறையின் வளர்ச்சிக்குத் தேவையான கொள்கை சூழலியலை உருவாக்க அரசு முனைப்புடன் செயல்பட்டு வருகிறது. கூட்டு முயற்சியின் காரணமாக கடந்த எட்டு ஆண்டுகளில் இந்தியாவின் எஃகுத்துறை உலகளவில் இரண்டாவது மிகப்பெரிய எஃகு உற்பத்தித் தொழில்துறையாக வளர்ச்சி பெற்றுள்ளது. இந்தத் துறையில் வளர்ச்சிக்கு அபரிமிதமான வாய்ப்புகள் உள்ளன. ‘தற்சார்பு இந்தியா' திட்டத்திற்கு வலு சேர்க்கும் வகையில் இந்த ஆலையின் விரிவாக்கத்திற்கு அரசின் உற்பத்தியுடன் கூடிய ஊக்குவிப்பு திட்டம் வழிவகை செய்துள்ளது. இதனால் உயர்தர எஃகு உற்பத்தி அதிகரிக்கப்பட்டு, ஏற்றுமதிகள் மீதான நமது சார்பு குறைகிறது.
வளர்ச்சியின் தொலைநோக்குப் பார்வையோடு நாம் முன்னேறும் போது ஒரு சில சவால்களையும் சந்திக்க நேர்கிறது. கார்பன் வெளியீடு என்பது எஃகுத் துறைக்கு அது போன்ற ஒரு சவாலாகும். எனவே ஒரு புறம் கச்சா எஃகின் உற்பத்தித் திறனை நாம் விரிவுபடுத்தும் அதே வேளையில் மறுபுறம் சுற்றுச்சூழலுக்கு உகந்த தொழில்நுட்பங்களின் பயன்பாட்டையும் ஊக்குவித்து வருகிறோம். ஹசீரா ஆலை பசுமை தொழில்நுட்பத்தின் பயன்பாட்டிற்கு அதிக முக்கியத்துவம் அளிப்பது மகிழ்ச்சி அளிக்கிறது.
எஃகுத் துறையைப் புதிய உச்சத்திற்குக் கொண்டு செல்வதில் அரசு உறுதி பூண்டுள்ளது. உங்கள் அனைவருக்கும் மீண்டும் ஒரு முறை எனது நல்வாழ்த்துகளைத் தெரிவித்துக் கொள்கிறேன்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1871591
-----
(Bagya/PKV/RR
(
பாதுகாப்பு அமைச்சகம்
கென்ய ராணுவப் படைகளின் தலைமை தளபதி ஒரு வார பயணமாக இந்தியா வருகை
இந்திய பாதுகாப்பு அமைச்சகத்தின் அழைப்பை ஏற்று கென்ய ராணுவப் படைகளின் தலைமை தளபதி ஜெனரல் ராபர்ட் கிபோச்சி 2020 நவம்பர் 2 முதல் 6 வரை ஒரு வார பயணமாக இந்தியா வருகிறார்.
இந்த வருடம் மே மாதம் கென்ய ராணுவப் படைகளின் தலைமை தளபதியாக பொறுப்பேற்றதற்குப் பின் ஜெனரல் ராபர்ட் கிபோச்சி ஆப்பிரிக்காவுக்கு வெளியே பயணம் மேற்கொள்ளும் முதல் நாடு இந்தியா ஆகும்.
பாதுகாப்பு அமைச்சர், தேசிய பாதுகாப்பு ஆலோசகர், பாதுகாப்பு படைகளின் தலைமை தளபதிகள், மற்றும் புது தில்லியில் உள்ள வெளியுறவுத்துறை அமைச்சகத்தின் மூத்த அதிகாரிகளை தனது ஒருவார இந்திய பயணத்தின் போது கென்ய படைகளின் தலைமை தளபதி சந்திக்கிறார்.
ஆக்ரா, மாவ், பெங்களூரு ஆகிய இடங்களுக்கும் ஜெனரல் ராபர்ட் கிபோச்சி பயணம் மேற்கொள்கிறார்.
1984-87 கால கட்டத்தில் இளம் ராணுவ அதிகாரியாக இருந்தபோது, மாவில் உள்ள ராணுவ தொலைத்தொடர்பு பொறியியல் கல்லூரியில் ஜெனரல் ராபர்ட் கிபோச்சி பொறியியல் படிப்பு பயின்றது குறிப்பிடத்தக்கது.
இந்தியா மற்றும் கென்யா ஆகிய நாடுகளுக்கு இடையேயான இருதரப்பு உறவுகள் வலுவடையும் நேரத்தில் அந்நாட்டின் ராணுவப் படைகளின் தலைமை தளபதி இந்தியாவுக்கு வருகை புரிவது முக்கியத்துவம் வாய்ந்ததாகும்.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669465
தொழிலாளர் மற்றும் வேலைவாய்ப்பு அமைச்சகம்
தேசிய பாதுகாப்புக் குழுவின் தலைவராக திரு எஸ்.என். சுப்பிரமணியன் நியமனம்
தேசிய பாதுகாப்புக் குழுவின் தலைவராக திரு எஸ்.என். சுப்பிரமணியன் நியமிக்கப்பட்டுள்ளார். இவர் மூன்று ஆண்டுகள் இந்த பதவியில் பொறுப்பு வகிப்பார். பணியிடத்தில் பாதுகாப்பு, சுகாதாரம் மற்றும் பணிநிலைமைகள் விதித் தொகுப்பு 2020-ன் படி பணியிடங்களில் பாதுகாப்பை உறுதி செய்வதில் முக்கிய பங்கு வகிக்கும் தேசிய பாதுகாப்புக் குழுவை திரு சுப்பிரமணியனின் அனுபவம் சிறப்பாக வழி நடத்தும்.
எல் அண்ட் டி நிறுவனத்தின் தலைமை செயல் அதிகாரியாகவும், நிர்வாக இயக்குநராகவும் பொறுப்பு வகிக்கும் தலைசிறந்த பொறியாளரான திரு சுப்பிரமணியன், அந்நிறுவனத்தின் உள்கட்டமைப்பு வர்த்தகத்திற்கு பல ஆண்டுகள் தலைமை வகித்ததோடு, அந்த நிறுவனத்தை நாட்டின் மிகப்பெரிய மற்றும் உலகின் 14-வது பெரிய கட்டுமான நிறுவனமாகவும் வளர்த்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1695721
(Visitor Counter : 205
குடியரசுத் துணைத் தலைவர் செயலகம்
விநாயக சதுர்த்தியையொட்டி மக்களுக்கு குடியரசுத் துணைத்தலைவர் வாழ்த்து
விநாயக சதுர்த்தியை முன்னிட்டு மக்களுக்கு குடியரசுத் துணைத்தலைவர் திரு. எம்.வெங்கையா நாயுடு வாழ்த்து தெரிவித்துள்ளார்.
அவரது வாழ்த்துச் செய்தியின் முழுவடிவம் வருமாறு;
புனிதமான ‘’கணேஷ் சதுர்த்தி’’’யை முன்னிட்டு நமது நாட்டு மக்களுக்கு எனது இதயங்கனிந்த நல்வாழ்த்துகளைத் தெரிவித்துக் கொள்கிறேன்.
கடவுளர்கள் சிவபெருமான், பார்வதி ஆகியோரின் இளைய மகன் என்ற நம்பிக்கைக்கு உகந்த கணேச பகவான், ஞானம், முன்னேற்றம், நல்ல அதிர்ஷ்டம் ஆகியவற்றின் சின்னமாக விளங்குகிறார். நாம் கணேச பகவானை வழிபட்டு, புதியவற்றைத் தொடங்குவதற்கு முன்பாக அதில் இருக்கும் தடங்கல்களை அகற்றி அருளாசி வழங்குமாறு கேட்டுக்கொள்வோம்.
கணேச சதுர்த்தி என்பது பகவான் கணேசரின் பிறப்பைக் குறிக்கும் 10 நாள் பண்டிகையாகும். இந்த விழாக்கள் பக்தர்களின் கூட்டம் மற்றும் ஊர்வலங்களால் களைகட்டிக் காணப்படும். ஒவ்வொரு ஆண்டும் விநாயகரின் பல்வேறு விதமான அழகிய சிலைகளை மக்கள் தங்கள் வீடுகளுக்குக் கொண்டு வந்து வைத்து, பக்தி சிரத்தையுடன் வழிபடுவார்கள். 10-வது நாளில் கணேசர் சிலைகள் ஊர்வலமாக எடுத்துச் செல்லப்படும். கணேசர் கைலாயத்துக்கு பயணம் செல்வதை இது குறிக்கும். இத்துடன் இந்த விழா நிறைவு பெறும்.
பெரும் கூட்டமும் , பிரம்மாண்ட ஊர்வலங்களும் விநாயகர் சதுர்த்தி விழாவின் அடையாளமாக இருந்த போதிலும், இந்த ஆண்டு, கோவிட்-19 பரவி வருவதைக் கருத்தில் கொண்டு, கொண்டாட்டங்களை நாம் குறைத்துக் கொள்ள வேண்டும். கோவிட்-19 சமூக இடைவெளியையும், விதிமுறைகளையும் பின்பற்றி, விழாவைக் கொண்டாடும் வேளையில், சுகாதாரத்தையும், ஆரோக்கியத்தையும் பராமரிப்போம் என எனது சக குடிமக்களை நான் கேட்டுக்கொள்கிறேன்.
இந்த கணேச சதுர்த்தி விழா, நம் நாட்டில் அமைதி, நல்லிணக்கம், முன்னேற்றத்தை அளிப்பதாகுக.
நிதி அமைச்சகம்
அமிர்த காலத்தில் தொழில்நுட்பத்தால் இயக்கப்படும் மற்றும் அறிவு அடிப்படையிலான நடைமுறைகள் மூலம் சீர்திருத்தங்கள் குறித்த பலதுறை கவனிப்பை நிதியமைச்சர் முன்வைத்துள்ளார்
அரசின் சப்தரிஷி எனும் 7 முன்னுரிமைகளின் ஒரு பகுதியாக அமிர்த காலத்தில் தொழில்நுட்பத்தால் இயக்கப்படும் மற்றும் அறிவு அடிப்படையிலான நடைமுறைகள் மூலம் சீர்திருத்தங்கள் குறித்த பலதுறை கவனிப்பை நாடாளுமன்றத்தில் இன்று மத்திய பட்ஜெட் 2022-23-ஐ தாக்கல் செய்தபோது நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் முன்வைத்துள்ளார்
விவசாயிகளை மையப்படுத்திய டிஜிட்டல் பொது கட்டமைப்பு என்பது திறந்தநிலை ஆதாரமாகவும், திறந்தநிலை தரமாகவும், ஒருங்கிணைந்து செயல்படுத்தி பொது நன்மையாகவும் இருக்கும் என்று அவர் கூறினார். பயிர் திட்டமிடுதல், வேளாண் இடுபொருள்கள் கிடைப்பதை மேம்படுத்துதல், கடன், காப்பீடு, பயிர் மதிப்பீட்டிற்கான உதவி, சந்தை நுண்ணறிவு, வேளாண் தொழில்நுட்ப தொழில்துறை மற்றும் ஸ்டார்ட்அப்-கள் வளர்ச்சிக்கு உதவி ஆகியவை பற்றிய பொருத்தமான தகவல்கள் வழங்குவதன் மூலம், விவசாயிகளை மையப்படுத்திய தீர்வாக இது இருக்கும் என்று அவர் தெரிவித்தார்.
அனைவரையும் உள்ளடக்கிய வளர்ச்சியின் ஒரு பகுதியாக பல்வேறு பிரதேசங்கள், மொழிகள், கலை, இலக்கியங்கள் மற்றும் நிலைகளுக்கு தரமான நூல்கள் கிடைக்கச் செய்வதற்காக சிறார்கள் மற்றும் இளையோருக்கு தேசிய டிஜிட்டல் நூலகம் உருவாக்கப்படும் என்று திருமதி நிர்மலா சீதாராமன் கூறினார். இவர்களுக்கு பஞ்சாயத்து மற்றும் வார்டு அளவில், நூலகங்களை அமைக்க மாநிலங்கள் ஊக்குவிக்கப்படும். தேசிய டிஜிட்டல் நூலக தரவுகள் கிடைப்பதற்கான அடிப்படைக் கட்டமைப்பு அளிக்கப்படும் என்றும் அவர் தெரிவித்தார்.
5-ஜி சேவைகள் பயன்பாட்டு நடைமுறைகளை மேம்படுத்துவதற்காக பொறியியல் கல்வி நிறுவனங்களில் 100 பரிசோதனைக் கூடங்கள் அமைக்கப்படும் என்றும் நிதியமைச்சர் தெரிவித்தார். ஸ்மார்ட் வகுப்பறைகள், சுகாதார கவனிப்பு செயலிகள் உள்ளிட்டவற்றை இந்த சோதனைக் கூடங்கள் மேம்படுத்தும் என்று அவர் குறிப்பிட்டார்.
டிஜி லாக்கர் அமைக்கப்படுவது எம்எஸ்எம்இ-கள், பெரும் வணிகங்கள், அறக்கட்டளைகள் ஆகியவற்றுக்கு பயன்படும் என்றும் இதன் மூலம் தேவைப்படும் போது பல்வேறு நிர்வாகங்கள், வங்கிகள், மற்றும் இதர வணிக நிறுவனங்களுக்கு பாதுகாப்புடன் இணையதளம் மூலம் ஆவணங்களை பரிமாறிக் கொள்ளமுடியும்.
------
SMB/KPG/RR
(Visitor Counter : 101
நுகர்வோர் நலன், உணவு மற்றும் பொது விநியோகம் அமைச்சகம்
தரம், நிலைத்தன்மை என்ற தாரக மந்திரத்தின் மூலம், உலகெங்கிலும் உள்ள இந்திய தயாரிப்புகளுக்கு மதிப்பை உருவாக்க முடியும் - மத்திய நுகர்வோர் விவகாரங்கள் துறை அமைச்சர் ஃபியூஷ் கோயல்
உலக தரநிலைகள் தினத்தையொட்டி, மும்பையில் உள்ள இந்திய தரநிலைகள் பணியகம் இன்று, 'நிலையான வளர்ச்சி இலக்குகளுக்கான தரநிலைகள் - ஒரு சிறந்த உலகத்துக்கான பகிரப்பட்ட பார்வை' என்ற கருப்பொருளில் தரநிலை மாநாட்டை ஏற்பாடு செய்திருந்தது.
200-க்கும் மேற்பட்டோர் கலந்து கொண்ட மாநாட்டில் கலந்து கொண்ட மத்திய நுகர்வோர் விவகாரங்கள் துறை அமைச்சர் ஃபியூஷ் கோயல், தரம் மற்றும் நிலைத்தன்மை என்ற தாரக மந்திரத்தின் மூலம் உலகெங்கிலும் உள்ள இந்திய தயாரிப்புகளுக்கு மதிப்பை உருவாக்க முடியும் என்று தெரிவித்தார். உலகம் முழுவதும் பிராண்ட் இந்தியா என்ற நிலையை அடைய தரங்களில் மாற்றம் தேவை. மேலும் அவற்றின் முக்கியத்துவம் குறித்து விழிப்புணர்வுடன் இருக்க வேண்டும் என்று தெரிவித்தார்.
2047-ஆம் ஆண்டுக்குள் 130 கோடி இந்தியர்களுடைய பணி மற்றும் அர்ப்பணிப்பு உணர்வை உலகிற்கு உணர்த்துவதற்கு தரநிலைகள் மிகவும் முக்கியமானவை என்று மத்திய அமைச்சர் குறிப்பிட்டார். தரநிலைகள் என்பது புதிய பெற்றோர்கள். தரநிலைகளை கட்டுப்படுத்துபவர்கள் சந்தைகள், விலைகள், செயல்முறைகள், உற்பத்தி மற்றும் புதிய கண்டுபிடிப்புகளை கட்டுப்படுத்துகிறது.
பொருட்களின் தரநிலைகளுக்கான அளவுகோலை அமைக்கும்போது, அது வளர்ச்சித் திறனை பிரதிபலிப்பதாக அமைச்சர் மேலும் கூறினார். “பிரதமர் திரு.நரேந்திர மோடி தலைமையிலான அரசு, தரநிலைகளை வளர்ச்சியின் முக்கிய தூணாக கருதுகிறது” என்றும் அமைச்சர் குறிப்பிட்டார்.
(Visitor Counter : 117
மத்திய அமைச்சரவை
இந்திய மருத்துவக் கவுன்சில்  இரண்டாம் அவசரச் சட்டம், 2019 – ஐ பிறப்பிக்கும் ஆலோசனைக்கு அமைச்சரவை ஒப்புதல் அளித்துள்ளது
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கீழ்க்காணும் ஆலோசனைகளுக்கு ஒப்புதல் வழங்கியுள்ளது:
- “இந்திய மருத்துவக் கவுன்சில்  இரண்டாம் அவசரச் சட்டம், 2019” எனும் அவசரச் சட்டத்தைப் பிறப்பித்தல்
- ஏற்கனவே பிறப்பிக்கப்பட்ட அவசரச் சட்டத்தை மாற்றுவதற்காக நாடாளுமன்றத்தில் தாக்கல் செய்யப்பட்டு நிலுவையில் உள்ள இந்திய மருத்துவக் கவுன்சில்  மசோதா 2018-ல் தேவைப்படும் அதிகாரபூர்வமான திருத்தங்களைக் கொண்டு வருதல்.
பயன்கள்:
நாட்டின் மருத்துவக் கல்வியை நிர்வகிப்பதில் வெளிப்படைத்தன்மையையும், பொறுப்புத்தன்மையையும், தரத்தையும் உறுதி செய்வதற்காக, இந்திய மருத்துவக் கவுன்சில் சட்டம், 1956-ன் 10-ஏ பிரிவின் கீழ், மத்திய அரசின் அதிகாரங்களைக் கொண்டு, ஏற்கனவே பிறப்பிக்கப்பட்டுள்ள அவசரச் சட்டத்தில் இடம் பெற்றிருக்கும் அம்சங்களைத் தொடர்ந்து நடைமுறைப்படுத்த இந்திய மருத்துவக் கவுன்சிலுக்கு ஈடாக நியமிக்கப்பட்டிருக்கும் கவர்னர்கள் குழு செயல்பட இந்த ஆலோசனை வழி வகுக்கிறது.
-----
(Visitor Counter : 99